མ་གཞི་བུ་དང་བུ་དགའ་པོ་བྱེད་པ་དང་།བུ་མོ་དང་བུ་མོ་དགའ་པོ་བྱེད་པའི་གནས་ཚུལ་དེ་དང་པོ་མཐོང་དུས་ང་རང་གི་སེམས་ལའང་དེ་རྒྱུན་ལྡན་དང་ཚུལ་ལྡན་གཉིས་ཀ་མིན་པའི་མཐོང་ཚུལ་ཡོད་ཀྱང་།གནའ་བོའི་གྷི་རིག་ཏུ་དགེ་སློབ་བུ་གཉིས་ཕན་ཚུན་དགའ་བརྩེ་བྱེད་པ་དང་།དེང་སང་ནུབ་ཕྱོགས་སུ་ཁྲིམས་ཐོག་ནས་མཚན་མཐུན་གཉེན་སྒྲིག་བྱས་ཆོག་པའི་ཁྲིམས་སྲོལ་གཏན་འབེབས་བྱེད་པ་ཚུན་ནས་མིག་མཐོང་བྱུང་སྟབས།རྒྱ་གར་བ་དེར་ཡང་།གནས་ཚུལ་དེ་ཙམ་ལ་བརྟེན་ནས་རང་ཉིད་དེ་འདྲའི་ངོ་ཚ་བ་དང་།རང་གི་སྤུན་ཉེར་རྡུང་རྡེག་དེ་འདྲའི་ཚབས་ཆེན་པོ་གཏོང་དགོས་དོན་མེད་ཚུལ་ཅུང་ཙམ་བཤད་མོད།ཁོས་ཉན་འཇོག་བྱ་རྒྱུ་ལྟ་ཅི་དེ་ལས་མང་བ་ཞིག་བཤད་ཡོང་མུར།ང་རང་མེ་འཁོར་བརྗེ་མཚམས་སུ་སླེབས་པས་ཁོ་ལ་ཉན་མཚམས་མ་གཞག་ཀ་མེད་རེད་ལ།མུ་མཐུད་ཉན་འདོད་ཀྱང་མ་མཆིས།།